6 فبروری تاریخیده یوزبیرگن و عصرنینگ فلاکتی دیب اتلگن 11 ولایت گه تاثیر قالدیرگن 7،7 و 7،6 رشتر قهرمانمره شده گی ییر قیمیرلشلریده گی قیدیروو و قوتقروولردن معجزه خبرلر کیلیب امید بولیش گه دوام ایتماقده.
ییر قیمیرلش نینگ 12 کونیده هاتای نینگ مرکزی تومنی بولمیش اسکندرون نینگ اوداباشی محله سیده بیر بنانینگ کوچکیسیدن 26 یشر محمد علی شاکراوغلی و 34 یشر مصطفی آوچی فلاکتدن 261 ساعت کیین قوتقریب آلیندی.
عایله لری کوچکی آستیدن ساغلم جیققن فرزندلرینی کوریب قوانچ کوزیاشلری توکدی.
ینه انتاکایا تومنیده گی بیر کوچکیدن 14 یاشیده گی عثمان حلبیه ییر قیمیرلش نینگ 260- ساعتیده قوتقریب آلیندی.
حلبیه امبولانس آرقه لی کسلخانه گه ییتکیزیلدی.
قهرمانمره ش نینگ دولقاراوغلی تومنیده ییر قیمیرلش نینگ 11- کونیده قدیروو قوتقروو گروهی تامانیدن کوچکی آستیدن قیز باله علینا چیقریب آلیندی. 17 یشر علینانینگ ساغلیک وضعیتی قانیقرلی.
داکترلر یاش قیزنینگ 248 ساعت کیین کوچکی آستیدن چیقریلیشینی «قیزیق و معجزه» دیب اته دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
